

Päästeamet; info@rescue.ee

Politsei- ja Piirivalveamet; ppa@politsei.ee

Maa- ja Ruumiamet; [maaruum@maaruum.ee](https://maaruum.ee/)

Terviseamet; info@terviseamet.ee

Meie: 15.01.2025 nr 7-1/29-29

**Avalik väljapanek**

**Raasiku vallas, Raasiku alevikus asuva „Meierei 34 katastriüksuse ja lähiala“ detailplaneeringu vastuvõtmine ja avaliku väljapaneku korraldamine.**

Raasiku Vallavalitsus otsustab võtta vastu ja avalikustada Raasiku alevikus “Meierei 34katastriüksuse ja lähiala” detailplaneeringu (Autor: Arhitektuuribüroo Nafta OÜ, töö nr KP0121, planeeringu ID 102712).

Detailplaneeringu vastuvõtmisega Raasiku vallavalitsus kinnitab, et detailplaneering vastab õigusaktidele ja valla ruumilise arengu eesmärkidele.

Detailplaneeringu eesmärgiks on jagada olemasolev elamumaa sihtotstarbega katastriüksus

kaheks elamumaa katastriüksuseks, määrata ehitusõigused ja hoonestustingimused kahe kahe

korteriga elamu ja nende abihoonete ehitamiseks, lahendada juurdepääsud ja määrata vajalikud servituudid, liikluskorraldus, juurdepääsud ja tehnovõrkudega varustamine ning haljastus.

Detailplaneeringuga kavandatud tegevused on kooskõlas Raasiku valla üldplaneeringuga, milles on planeeringuala juhtotstarbeks määratud elamumaa. Alal ei ole varasemalt kehtestatud detailplaneeringuid.

Detailplaneeringu on kooskõlastanud Politsei- ja Piirivalveamet, Maaamet, Päästeamet, Terviseamet.

Detailplaneeringu avalik väljapanek toimub 30. jaanuarist - 13. veebruarini 2025. Raasiku vallamajas ja valla veebilehel. Avaliku väljapaneku jooksul on kõigil isikutel õigus avaldada detailplaneeringu kohta arvamust. Arvamused palume saata elektrooniliselt raasiku.vald@raasiku.ee või postiga aadressile Tallinna mnt 24, Aruküla, Harjumaa 75201.

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel, elektroonselt endale sobival ajal. Soovitame detailplaneeringu materjalidega tutvuda elektroonselt. Menetlusdokumentidega on võimalik tutvuda Raasiku vallavalitsuses paberkandjal, kuid tungival vajadusel ja etteteatamisel saab Raasiku vallavalitsus korraldada ka menetlusdokumentidega tutvumise võimaluse elektroonselt. Täiendav info: Indrek Mikk, indrek.mikk@raasiku.ee või postiga aadressile Tallinna mnt 24, Aruküla, Harjumaa 75201.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk
planeeringute spetsialist

tel +372 53501209
indrek.mikk@raasiku.ee